|  |
| --- |
| REPUBLIKA HRVATSKA  OPĆINSKI SUD POŽEGI  URED PREDSJEDNIKA  Sv. Florijana 2, Požega |

|  |
| --- |
|  |

Poslovni broj: 7 Su-204/2024-2

Požega, 14. svibnja 2024.

Na temelju članka 4. stavak 2. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17, 89/19 i 155/2023) dalje: Uredba) te sukladno javnom natječaju za prijam u državnu službu na neodređeno vrijeme u Općinski sud u Požegi na radno mjesto sudski savjetnik ( u općinskim, upravnim, trgovačkim i županjskim sudovima) daje se

OBAVIJEST

uz javni natječaj

Za radno mjesto – sudski savjetnik ( u općinskim, upravnim, trgovačkim i županijskim sudovima)

I Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua).Testiranje i razgovor s kandidatima/kinjama provodi Komisija za provedbu javnog natječaja (dalje Komisija).

II Testiranje se sastoji od provjere znanja, bitnih za obavljanje poslova radnog mjesta – pisani dio testiranja - (prvi dio testiranja) i razgovora Komisije s kandidatima.

III Način i sadržaj testiranja provode se sukladno odredbama članka 11. i članka 13. Uredbe.

IV Testiranju mogu pristupiti kandidati/kinje prijavljeni na javni natječaj koji ispunjavanju formalne uvjete iz javnog natječaja, a čije su prijave pravodobne i potpune (članak 8. stavak 4. alineja 3. i članak 10. Uredbe).

V Kandidat/kinja koji nije pristupio testiranju više se ne smatra kandidatom/kinjom u postupku.

VI Pravni izvori za pripremu kandidata/kinja za testiranje:

- Ustav Republike Hrvatske ("Narodne novine" broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14).

- Sudski poslovnik ("Narodne novine" broj 37/14, 49/14, 08/15, 35/15, 123/15, 45/16, 29/17, 33/17 – ispravak 34/17 i 57/17, 101/18,119/2018, 81/19, 128/19, 39/20 i 47/20, 138/20, 147/20, 70/21 i 99/21, 145/2021, 23/22, 12/23, 122/23 i 55/24)).

- Zakon o parničnom postupku ( Narodne novine broj 53/91, 91/92, 58/93, 112/99, 88/01, 2/07 84/08, 123/08, 57/11, 148/11 – pročišćeni tekst 25/13, 89/14, 70/19, 80/22, 114/22 i 155/23).

VII Sukladno članku 13. Uredbe vrši se bodovanje svakog dijela provjere znanja, sposobnosti i vještina, a kandidat/kinja koji ne zadovolji na provedenoj provjeri odnosno dijelu provedene provjere ne može sudjelovati u daljnjem postupku.

VIII Sukladno članku 14. Uredbe provodi se i vrednuje razgovor (intervju) kandidata/kinje s Komisijom. Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati/kinje biti obaviješteni na web stranici suda.

IX Vrijeme i mjesto održavanja testiranja kandidata biti će objavljen na web stranici Općinskog suda u Požegi <http://sudovi.pravosudje.hr/ospoz/>, i na web stranici Ministarstva pravosuđa i uprave Republike Hrvatske [www.mpu.gov.hr](http://www.mpu.gov.hr) najmanje pet dana prije dana određenog za testiranje.

X Prema članku 16., rednom broju 3. Pravilnika o unutarnjem redu Općinskog suda u Požegi od 18. listopada 2023. (pročišćeni tekst) sudski savjetnik, radno mjesto I. vrste obavlja poslove: vodi sudsku referadu pod nadzorom suca mentora i u skladu s Zakonom o sudovima i godišnjim rasporedom poslova, pomaže sucu u radu, izrađuje nacrte sudskih odluka, obavlja samosalno ili pod nadzorom suca poslove određene Zakonom i Sudskim poslovnikom, obavlja i druge poslove po nalogu predsjednika suda.

XI Plaća radnog mjesta za koje se vrši prijam utvrđuje se na temelju Zakona o plaćama u državnoj službi i javnim službama (Narodne novine broj 155/23); dalje Zakon o plaćama) i Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine broj 22/24 i 33/24).

Plaća službenika i namještenika sastoji se od osnovne plaće i dodataka na osnovnu plaću utvrđenih Zakonom o plaćama te ostalih primitaka u skladu s navedenim zakonom i općim propisom o radu. Osnovna plaća je plaća koju službenik i namještenik ostvaruje za obavljanje poslova radnog mjesta na koje je raspoređen za redovan rad u punom radnom vremenu za razdoblje od jednog mjeseca. Osnovna plaća je umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaće. Koeficijent za obračun plaće radnog mjesta sudski savjetnik (u općinskim, upravnim, trgovačkim i županijskim sudovima ) iznosi 2,30.

Općinski sud u Požegi